Owe winter das din kraft
Owe winter das din kraft·
an vns ist so sigehaft·
owe kleiner vogelline singen·
owe liehten blv̊men rot·
dien der meige das gebot·
dc si dvr dc gras vf mvͤsten dringen·
nv ist der walt sis gruͤnen lǒbes ane·
wafena· ia ist mir da·
dike we vnd anderswa·
dc tv̊t mir dv́ liebe wol getane·

Es ist nv vil manig iar·
dc ir liehten ougen clar·
in min herze lieplich blihten tǒgen·
vnd ir rosevarwer mvnt·
gegen mir tet sin lachen kvnt·
dar vs spilten ir wol liehten ǒgen·
seht do wart ich siech von minne wnden·
wafena· dest mir da·
dike we vnd anderswa·
die stant noch von der lieben vnverbvnden·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse